12 G. J. VERDAM 



affulserit, attamen fallacem esse. hominum spem fragilemque vitam hie 

 quoque apparuit. Accidit namque, quod primum non opinabatur, ut 

 rnorbi vis subito quasi se rumperet, optimumque Virum, tot tantaque 

 inirabili patientia passum, sed Deo verbisque et promissis divinis confi- 

 dentissimum , tolleret. 



Natus erat Roterodami, anni 1794 die 23 Novembris, Patre JANO 

 GUILLIELMO VAN OoRDT , mercaturam faciente. Indolis ingeniique bonitate 

 maxime se commendabat, omnibusque curis, quas parentes in liberis ho- 

 neste et liberaliter educandis collocabant, plane satisfaciebat. Itaque, cum 

 in ea studia imcumbere ardenter optaret, quibus ad Dei cultum erudiretur, 

 ut aliquando verba divina recte interpretari et sacro Ministerio rite fungi 

 posset, anno 11 hujus saeculi, ex institution^ viri doctissimi NODELL, 

 tune temporis 'qui Gymnasii Roterodamensis Rector erat, magnamque lite- 

 rarum , imprimis latinaruni , doctrinae famam habebat , ' profectus , in 

 numerum civium Academiae Rheno-trajectinae (in qua patruus, Vir cla- 

 rissiuius GABRIEL VAN OORDT, Theologiam docebat) receptus est. Per 

 octo, quos in hac Academia commoratus est, annos, cum Literarum hu- 

 maniorum turn Theologiae studiis totum se dedit. Studiorum rectam ratio- 

 ne>n et successum Praeceptores clarissimi maxime laudabant. Sed etiani 

 excelluisse eum , et exemplum ad imitandum fuisse , uno ore testantur 

 omnes, qui supersunt , aequales et, quos studiorum similitudiue sibi con- 

 ciliavit, amici, egregii qui erant Academiae Rheno-trajectinae alumni, 

 summaque deinde doctrinae praestantia conspicui, et ad munera gravissima 

 et honorificentissima gerenda vocati. Igitur ad annum usque 1819 Theo- 

 logiae studiis operam dedit J ) , eoque anno Sacri Ministerii candidatis 

 adscriptus , antequam surumis , quos in Theologiae disciplina petierat , 

 honoribus ornaretur, verborum divinorum Interpretis munere , in pago 

 Newlanylroek , constitutus est. Anno demum 1821 (die 3 Aprilis) , doctam 

 a se conscriptam dissertationem , de Religione Christiana, ad conjunctionia 

 c( sodetatis studia alenda ac promovenda , cum aptissima turn ejjicacissimd , 

 cum publics defendisset, omnium Praeceptorum maxima laude et exspecta- 

 tione commendatus, Theologiae Doctor creatus est. Neque doctrina tan- 



') Vid. Annotatio II. 



